Hans Adam I

Johann Adam Andreas von Liechtenstein (16. elokuuta 1657– 16. kesäkuuta 1712), Liechtensteinin ruhtinaana Hans Adam I, on Liechtensteinin merkittävimpiä ruhtinaita. Hän oli Liechtensteinin ruhtinas vuosina 1684–1712.

Vuonna 1699 ruhtinas Hans Adam I osti Schellenbergin alueen ja 1712 Vaduzin kreivikunnan. Nämä kaupat olivat alkuna Liechtensteinin nykyisen ruhtinaskunnan synnylle, joka tapahtui 1719 Hans Adamin jo kuoltua.

Ruhtinas Hans Adam I oli taitava talousmies. Hän toimi Wienin pankin johtajana vuosina 1703–1705.

Hans Adam I tunnetaan myös aikakautensa anteliaimpana taiteen keräilijänä ja tukijana. Hän kasvatti Liechtensteinin ruhtinaallisten taidekokoelmien mainetta
ostamalla niihin lisää maalauksia ja veistoksia. Hän myös rakennutti Wieniin Itävaltaan kaksi mahtavaa palatsia, Majoratspalaisin (Sukupalatsin) ja Gartenpalaisin (Puutarhapalatsin).

Aiheesta muualla 

Liechtensteinin ruhtinaat
Taiteen keräilijät
Vuonna 1657 syntyneet
Vuonna 1712 kuolleet